નવી દિલ્હી: મે 2014માં જ્યારે મોદી સરકારે સત્તા સંભાળી ત્યારે બ્રેન્ટ ક્રૂડ 111 ડોલર પ્રતિ બેરલ હતું જે હવે 80 ડોલર થઈ ગયું છે. ક્રૂડની આ સ્થિતિ ત્યારે છે જ્યારે તાજેતરના મહિનાઓમાં પેટ્રોલ મોંઘુ થયું છે. તેમ છતાં ક્રૂડ ઓઈલ 2014માં 111 ડોલર પ્રતિ બેરલ હતું જેની કિંમતમાં 28 ટકાનો ઘટાડો થયો છે. 2014માં પેટ્રોલ 71 રૂપિયે લિટર હતું જે આજે રૂ. 77ની સપાટીએ પહોંચી ગયું છું. આમ પેટ્રોલ 2014ની સરખામણીએ 8 ટકા મોંઘુ થઈ ગયું છે. જો સરકાર વિપક્ષની માગ અને નીતિ આયોગના સૂચન પર અમલ કરે તો પેટ્રોલ-ડિઝલને જીએસટીના દાયરામાં લાવીને પેટ્રોલની કિંમતમાં રૂ. 25 સુધીનો ઘટાડો લાવી શકાય છે.